
Ehitusloa andmine (Kadastiku tn 31) 

1. ASJAOLUD JA MENETLUSE KÄIK

03.10.2019 ehitisregistri elektroonilisse keskkonda laekus läbivaatamiseks  ehitusloa taotlus Kadastiku tn 31 kinnistule tootmishoone laiendamiseks koos ehitusprojektiga (töö nr 570-2019, peaprojekteerija Narva Ehitusprojekt OÜ).
Ehitusprojekt on koostatud 04.10.2012 kehtestatud „Narva Tööstuspargi territooriumi detailplaneeringu“ alusel ( autor - Projektibüroo 363 OÜ, töö nr 111230-001)
04.10.2019 ehitisregistri  keskkonnas on genereeritud ehitusloa eelnõu nr 1912271/28104, menetluse nr 187958 ning suunatud Arhitektuuri- ja Linnaplaneerimise Ametile, Päästeameti Ida päästekeskusele kooskõlastamiseks ning arvamuste avaldamiseks.

Ehitusprojektis on avastatud puuduseid ning ehitisregistri elektroonilise keskkonna kaudu ehitusprojekt mitu korda tagastatud puuduste kõrvaldamiseks.

06.01.2020 lõplikult kõrvaldatud puudustega ehitusprojekt on ehitisregistri elektroonilises keskkonnas projekteerija poolt taasesitatud.

10.01.2020 kõik kaasatud isikud kooskõlastasid ehitusloa eelnõu.

Arhitektuuri- ja Linnaplaneerimise Amet kooskõlastas tingimisi märkustega:
1. Kavandatav tegevus ei kuulu KeHJS § 6 lg 1 nimetatud tegevuste nimistusse, mille korral keskkonnamõju hindamise (KMH) läbiviimine on kohustuslik. Kui kavandatav tegevus ei kuulu KeHJS § 6 lg 1 nimetatute hulka, peab otsustaja selgitama välja, kas kavandatav tegevus kuulub KeHJS § 6 lg 2 nimetatud valdkondade hulka ja on loetletud Vabariigi Valitsuse 29.08.2005 määruses nr 224 „Tegevusvaldkondade, mille korral tuleb anda keskkonnamõju hindamise vajalikkuse eelhinnang, täpsustatud loetelu“ või on tegemist KeHJS § 6 lg 21 tegevusega. Antud juhul kuulub kavandatav tegevus KeHJS § 6 lg 2 p 4 mainitud valdkonda. Samas ei ole kavandatavat tegevust nimetatud Vabariigi Valitsuse 29.08.2005 määruses nr 224 „Tegevusvaldkondade, mille korral tuleb anda keskkonnamõju hindamise vajalikkuse eelhinnang, täpsustatud loetelu“ ning seetõttu eelhinnangut vastavalt KeHJS § 6 lg 23 ei anta. Palun ehitamisel arvestada kõrval krundil asuvate elektripaigaldise kaitsevööndi ja liinirajatise kaitsevööndi. 
2. - Killustikkatet võiks lubada ajutise teekattena. Kinnistu omanikul tuleb 01. jaanuariks 2022. a viia kogu territooriumi teekate vastavusse Narva linna heakorra eeskirja § 4 lõike 3 ja § 62 lõike 10 nõuetega. Kõvakatte rajamisel lahendada ka sademevee kogumine kõikidelt kõvakatetega pindadelt ning kanaliseerimine vastavalt Narva Tööstuspargi territooriumi detailplaneeringu seletuskirja punkti „Sademeveekanalisatsioon“ (lk 28) nõuetele. Ehitusprojekti seletuskirja punktis „Liikluskorraldus ja parkimine krundil“ (lk 5/12) on toodud: „Ligikaudne parkimiskohtade arv on 25, mis vastab ettevõtte vajadustele. … Seega standardiga nõutav parkimiskohtade arv on 1884 / 90 = 20,9 ≈ 21 kohta“. Kõvakattega parkla rajamisel lahendada sademevee kogumine parkimisplatsilt, puhastamine õli-liivapüüduri kaudu ning kanaliseerimine vastavalt Narva Tööstuspargi territooriumi detailplaneeringu seletuskirja punktide „“Liikluskorraldus ja parkimise põhimõtted“ (lk 25) ja „Sademeveekanalisatsioon“ (lk 28) nõuetele. 
- Narva linnal on kõrge radooniriskiga maad. Oleks otstarbekas rakendada radoonitõkkemeetmeid. 
Esitatud dokumentides ehitusseadustiku § 44 toodud ehitusloa andmisest keeldumise põhjused puuduvad. Seega ehitusloa andmiseks takistusi ei ole.

2.    ÕIGUSLIKUD ALUSED

2.1. Ehitusseadustiku § 39 lõike 1 kohaselt ehitusloa annab kohaliku omavalitsuse üksus.

2.2. Narva Linnavalitsuse Arhitektuuri- ja Linnaplaneerimise Ameti põhimääruse § 9  punkti 2  kohaselt järelevalve osakonna põhiülesandeks on ehitus- ja kasutuslubade taotluste

       menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või keeldumine andmisest.
2.3. Ehitusseadustiku § 42 lõike 3 punkti 5 kohaselt ehitusloa kõrvaltingimusena võib eelkõige sätestada ehitise  või ehitamise keerukusest tulenevad lisatingimused ehitamiseks.
3. OTSUS

3.1. Anda ehitusluba Kadastiku tn 31 kinnistule tootmishoone laiendamiseks koos ehitusprojektiga (töö nr 570-2019, peaprojekteerija Narva Ehitusprojekt OÜ).
3.2. Kohustada ehitustööde tellijat täita kõrvaltingimused, mis on käesoleva korralduse punktis 1 esitatud Arhitektuuri- ja Linnaplaneerimise Ameti poolt ning ehitusloal loetletud märkused.  
4. RAKENDUSSÄTTED

4.1. Korraldus jõustub teatavakstegemisest.

4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

